Árið 2008 , mánuudaginn 14. janúar kl. 20:00 kom skipulagsnefnd saman til 17. fundar í Ráðhúsinu á Svalbarðseyri . Mættir voru undirritaðir nefndarmenn : Gylfi Halldórsson , Hringur Hreinsson og Anna Fr. Blöndal . Einnig var mættur Árni K. Bjarnason , sveitarstjóri . Gylfi Halldórsson , formaður setti fund og bauð fundarmenn velkomna . Viðbygging Kjarnafæðis á Svalbarðseyri . Lagðar voru fram tillöguteikningar af stækkuninni . Skipulagsnefndtekur jákvætt í erindið og leggur til að nýtt deiliskipulag af svæðinu verði unnið og sett í auglýsingu sem fyrst . Skipulagsnefnd leggur til að Svalbarðseyrarvegur verði fluttur vestur fyrir viðkomandi lóð . 3 . Erindi frá Hauki Halldórssyni dags. 18. des. s.l. v / byggingu á aðstöðu - og geymsluhúsnæði norðan við Værðarhvamm . Skipulagsnefndleggur til að orðið verði við erindinu og tekið verði tillit til þess við endurskoðun Aðalskipulags . Skipulagsnefnd bendir á að nauðsynlegt sé að leita umsagnar Vegagerðarinnar vegna fjarlægðar frá vegi . 4 . Afrit af bréfi Hauks Halldórssyni dags. 17. des. s.l. til Vegagerðarinnar v / lengingu Vaðalbrekkuvegar . 5 . Erindi frá Hólmfríði Hreinsdóttur og Stefáni Stefánssyni dags. 4. janúar s.l. varðandi byggingarleyfi fyrir frístundahúsi á landspildu úr landi Sunnuhlíðar . Skipulagsnefnd tekur jákvætt í erindið , fyrir sitt leyti og leggur til að leitað verði meðmæla Skipulagsstofnunar skv. 3.tl . bráðabirgða ákvæðis Skipulags og byggingarlaga . 6 . Undirbúningur að samkomulagi milli Svalbarðsstrandarhrepps og eigenda landspildu í landi Sólbergs vegna tillögu að deiliskipulagi íbúðarsvæðis . Sveitarstjóri fór yfir stöðu mála . Einkum var rætt um Sólheimaveg og fráveitumál . 7 . Tilkynning um námskeið í skipulagsgerð sveitarfélaga og kynningu á frumvörpum til skipulagslaga og laga um mannvirki . Lagt fram til kynningar . Rætt um að nauðsynlegt væri að senda fulltrúa á námskeiðið . Fleira ekki fært til bókar . Fundi slitið kl. 22.30